CELEX: 32009R0900
Language: bg
Date: 2009-09-25 00:00:00
Title: Регламент (ЕО) № 900/2009 на Комисията от 25 септември 2009 година за разрешаване на селенометионин, получен от Saccharomyces cerevisiae CNCM I-3399, като фуражна добавка (Текст от значение за ЕИП)

29.9.2009   
            
            
               BG
            
            
               Официален вестник на Европейския съюз
            
            
               L 256/12
            
         
      РЕГЛАМЕНТ (ЕО) № 900/2009 НА КОМИСИЯТА
   
   от 25 септември 2009 година
   за разрешаване на селенометионин, получен от Saccharomyces cerevisiae CNCM I-3399, като фуражна добавка
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда издаването на разрешително за използването на добавки при храненето на животните, както и основанията и процедурите за издаването на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за разрешително на препарата, посочен в приложението към настоящия регламент. Това заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешителното за препарата селенометионин, получен от Saccharomyces cerevisiae CNCM I-3399, като фуражна добавка за всички видове животни и неговото класифициране в категорията добавки „хранителни добавки“.
            
         
               (4)
            
            
               Европейският орган за безопасност на храните (наричан по-долу „органът“) заключи в становището си от 5 март 2009 г. (2), че дрождите, обогатени със селен, главно под формата на селенометионин, получен от Saccharomyces cerevisiae CNCM I-3399, нямат неблагоприятен ефект върху здравето на животните, човешкото здраве и околната среда, че употребата на посочения препарат може да се смята за източник на биологично достъпен селен и че препаратът удовлетворява критериите за хранителна добавка за всички видове животни. Органът не счита, че е налице необходимост от специфични изисквания по отношение на мониторинга след пускането на продукта на пазара. Органът също така провери доклада за метода за анализ на фуражната добавка във фуражите, представен от референтната лаборатория на Общността, създадена с Регламент (ЕО) № 1831/2003.
            
         
               (5)
            
            
               Оценката на посочения препарат показва, че условията за разрешителното, определени в член 5 от Регламент (ЕО) № 1831/2003, са изпълнени. Следователно употребата на посочения препарат следва да бъде разрешена според предвиденото в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, който принадлежи към категорията добавки „хранителни добавки“ и към функционалната група „смеси на елементи с микроконцентрация“, се разрешава като добавка при храненето на животните при условията, определени в приложението.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 25 септември 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29.
   
      (2)  The EFSA Journal (2009 г.) 992, стр. 1—24.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на титуляря на разрешителното
               
               
                  Добавка
               
               
                  Състав, химична формула, описание, аналитичен метод
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  максимално съдържание на елемента (Se) в mg/kg пълноценен фураж със съдържание на влага 12 %
               
            
                  
                     Категория на хранителните добавки. Функционална група: смеси на елементи с микроконцентрация
                  
               
            
                  3b8.12
               
               
                  —
               
               
                  Селенометионин
                  Селенометионин, получен от Saccharomyces cerevisiae
                  
                  CNCM I-3399
                  (Инактивирани дрожди, обогатени със селен)
               
               
                  
                               
                           
                           
                              Характеристика на добавката:
                              Органичен селен, най-вече под формата на селенометионин (63 %), със съдържание на селен между 2 000 и 2 400 mg Se/kg (97—99 % органичен селен)
                           
                        
                               
                           
                           
                              Характеристика на активното вещество:
                              
                                           
                                       
                                       
                                          Селенометионин, получен от Saccharomyces cerevisiae
                                          
                                       
                                    
                                           
                                       
                                       
                                          CNCM I-3399
                                       
                                    
                                           
                                       
                                       
                                          (Инактивирани дрожди, обогатени със селен)
                                       
                                    
                        
                               
                           
                           
                              Метод за анализ (1):
                              Атомно-абсорбционна спектрометрия (AAS) в графитна пещ с използване на ефекта на Зееман или AAS с образуване на хидриди
                           
                        
               
                  Всички видове
               
               
                  —
               
               
                   
               
               
                  0,50 (общо)
               
               
                  
                              1.
                           
                           
                              Добавката се смесва с фуражи под формата на предварителна смес.
                           
                        
                              2.
                           
                           
                              За безопасността на потребителите: носене на предпазна маска на устата, предпазни очила и ръкавици по време на работа.
                           
                        
               
                  19 октомври 2019 г.
               
            
         (1)  Подробна информация за методите за анализ може да бъде намерена на интернет адреса на референтната лаборатория на Общността: www.irmm.jrc.be/crl-feed-additives